Seuraavassa analyysissa kauppavirtoja kuvataan Keski-Amerikan kanssa sovitun toimintamallin pohjalta: tuonti EU:hun on arvioitu toukokuussa 2015 poimittujen Eurostatin tietojen pohjalta, kun taas EU:n vienti Keski-Amerikkaan perustuu samana päivänä saatavilla olleisiin Keski-Amerikan tilastoihin. Koska jälkimmäiset tiedot on ilmoitettu Yhdysvaltain dollareina, tilastot on muunnettu euroiksi soveltamalla Eurostatin käyttämää vuotuista vaihtokurssia.

hedelmien ja pähkinöiden (HS 8) tuonti on kasvanut 16 prosenttia 1,4 miljardiin euroon ja erityisesti ananaksen tuonti on kasvanut 18 prosenttia (456 miljoonasta eurosta 537 miljoonaan euroon),

kalojen ja äyriäisten (HS 3) tuonti Keski-Amerikasta on kasvanut 28 prosenttia 250 miljoonaan euroon ja erityisesti pakastettujen katkarapujen tuonti on kasvanut 36 prosenttia (124 miljoonasta eurosta 169 miljoonaan euroon),

Kahvin vienti EU:hun väheni vuonna 2014 Keski-Amerikan maista eniten El Salvadorissa vuoteen 2013 verrattuna. Kahvi on toiseksi tärkein tuontituote, ja sen tuonti kyseisestä maasta on vähentynyt –61 prosenttia 27 miljoonaan euroon.

Sopimuksella myönnettyjen tullietuuksien käyttöä voidaan arvioida tarkastelemalla sitä kauppavirtojen osaa, joka toteutuu sopimuksen puitteissa. Tällaisen suhteen selvittäminen edellyttää yksityiskohtaisia tulliselvitystietoja. Keski-Amerikka ilmoitti EU:lle, että alueen tulliviranomaisten hallinnoimia tietokantoja ei ole mukautettu yksityiskohtaisten tilastojen säännölliseen vaihtoon tullietuuksien analysoimiseksi. Poikkeuksen muodostaa Costa Rica, joka toimitti EU:lle tällaisia tietoja.

Costa Rican tilastoista käy ilmi, että 8,8 prosenttia EU:n kokonaisviennistä Costa Ricaan (arvon mukaan) tapahtuu sopimuksen puitteissa. Tämä alhainen käyttöaste johtuu Costa Rican pitkästä tullien purkamista koskevasta luettelosta, ja näin ollen tässä täytäntöönpanon varhaisessa vaiheessa sopimuksen tarjoama etuus saattaa olla hyödyllinen vain pienessä osassa EU:n viennistä. On kuitenkin huomattava, että kapasiteetin käyttöaste on 48,4 prosenttia sellaisen EU:n viennin osalta, joka on luokiteltu Costa Rican täysin vapauttamiin tullinimikkeisiin, ja jopa 71 prosenttia sellaisen EU:n viennin osalta, joka on luokiteltu tullinimikkeisiin, joita varten Costa Rica on myöntänyt EU:lle kiintiön.

EU:n Keski-Amerikasta peräisin olevasta tuonnista 41 prosenttia (arvon mukaan) tapahtuu sopimuksen puitteissa. Käyttöaste nousee 78 prosenttiin sellaisessa tuonnissa, joka on luokiteltu tullinimikkeisiin, joita varten EU on myöntänyt Keski-Amerikalle kiintiöt. Nämä korkeammat käyttöasteet verrattuna EU:n viennissä toteutuneeseen käyttöasteeseen johtuvat aikataulujen epäsymmetrisyydestä: ottaen huomioon EU:n ja Keski-Amerikan erilaisen kehitysasteen sopimus tarjoaa suhteellisesti suuremmat etuudet EU:n tuonnille kuin EU:n viennille siihen saakka, kunnes vapauttamisaikataulujen toteutus on saatu päätökseen (yleensä enintään 10 vuotta mutta muutamien tuotteiden kohdalla enintään 15 vuotta).

2.5.Tariffikiintiöiden käyttö

Sopimuksessa on määräyksiä useista tullitariffikiintiöistä, joissa toiselle osapuolelle annetaan tullietuuskohtelu kiintiön määrälliseen kynnysarvoon asti. Tämän kynnysarvon ylittävään osaan sovelletaan suosituimmuustullia.

EU on myöntänyt Keski-Amerikalle kahdeksan tariffikiintiötä tuotteissa, joilla ei ollut etuuskohteluun oikeuttavaa pääsyä EU:n markkinoille ennen sopimuksen täytäntöönpanoa. Vuonna 2014 tullitariffikiintiöitä käytettiin vain kahdessa tuoteluokassa (ruokosokeri ja rommi).

Alkuperä Tuotteet Yksikkö Tullitariffikiintiön määrä EU-tuonti Käyttöaste Keski-Amerikka Valkosipulit tonnia 550 0 0 % Riisi 21 000 0 0 % Maniokki 5 000 0 0 % Naudan- ja vasikanliha 9 975 0 0 % Sienet 275 0 0 % Sokerimaissi 1 560 0 0 % Keski-Amerikka ilman Panamaa Sokeri 154 500 141 047 91 % Rommi säiliöissä, joiden tilavuus > 2 l Litroina puhdasta alkoholia 730 000 243 819 33 % Panama Rommi säiliöissä, joiden tilavuus > 2 l 105 000 0 0 % Sokeri tonnia 12 360 8 548 69 % Nicaragua Naudan- ja vasikanliha 525 0 0 %

EU:n Keski-Amerikalle myöntämät tullitariffikiintiöt – käyttö vuonna 2014

Tullitariffikiintiöiden lisäksi EU myönsi Keski-Amerikalle poikkeuksen alkuperäsääntöihin erityiskiintiöinä 118 tullinimikkeen osalta. Näiden poikkeuksien käyttö oli kuitenkin niiden ensimmäisenä käyttövuotena 2014 erittäin vähämerkityksistä, ja näiden kiintiöiden mukaisesti tuodut määrät ovat hyvin vähäisiä ja koskevat ainoastaan pientä murto-osaa kauppavirrasta, johon voitaisiin soveltaa etuuskohtelua.

Keski-Amerikka on myöntänyt EU:lle tullitariffikiintiöt viiteen eri tuotteeseen. Vuonna 2014 EU:n viejät ovat käyttäneet näiden tullitariffikiintiöiden tarjoamia mahdollisuuksia, heraa lukuun ottamatta. Kasvun varaa on kuitenkin vielä, sillä käyttöaste voisi vielä kasvaa, kuten seuraavasta taulukosta ilmenee:

Tuotteet Kiintiö (tonnia) Vuotuinen kasvu Määrä (tonnia) Käyttöaste Suolattu kinkku 945 45 210 22 % Maitojauhe 1 995 95 545 27 % Hera 110 10 0 0 % Juusto 3 150 150 874 28 % Valmistettu sianliha 945 45 47 5 %

Keski-Amerikan EU:lle myöntämät tullitariffikiintiöt – käyttö vuonna 2014

2.6.Palvelut

Palvelukauppaa koskevat tiedot laahaavat jäljessä, eikä niitä ole saatavissa vuodelta 2014. Näin ollen niistä ei vielä ole mahdollista tehdä tavarakaupan analyysiin verrattavissa olevaa analyysia sopimuksen vaikutusten arvioimiseksi.

Tästä huolimatta palvelukaupan virrat kasvoivat vuonna 2013 5,9 miljardiin euroon (+ 4,5 % edellisvuoteen verrattuna). Panama oli edelleen vuonna 2013 tärkein kauppakumppani palvelujen alalla (50 %). Seuraavina tulivat Costa Rica ja Guatemala (molemmat 18 %).